Montserrat Cervera Rodon

Montserrat Cervera Rodon (Bartzelona, 1949ko uztailaren 27a) ekintzaile antimilitarista, feminista eta Kataluniako emakumeen osasunaren aldeko aktibista da, eta hainbat ekintza eta kanpaina feministatan inplikatuta dago, hala nola abortatzeko eskubidean. 

 Bizitza 
Historia Garaikidean lizentziatua da Bartzelonako Unibertsitatean, eta emakumeen ahozko historian espezializatuta dago. 

 Ibilbide profesionala 
Bere bizitza profesionala beti egon da gobernuz kanpoko espazio eta talde feministekin lotua, buru belarri, bereziki Osasun Analisi eta Programen Zentroan (CAPS) , bertan 1997tik 25 urtez lan egin zuen emakumeen osasunaren arloam, beti ere ikuspegi feminista batetik.

 Aktibista ibilbidea 
Liga Komunista Iraultzailean (LKI) militatu zuen borroka antifrankistaren urteetan, unibertsitate mugimenduen eta ikasle sindikatuaren bidez. Ia hiru urtez espetxeratu zuten Madrilen, manifestazio bat prestatzen ari zela atxilotu zutelako; hori dela eta, ezin izan zuen 1976ko Kataluniako Emakumearen Jardunaldietara joan, nahiz eta bere oihartzunak jarraitu. 1976ko azaroan irten zen libre eta emakume bokaltza batekin bat egin zuen; harrezkero, mugimendu feministekin eta emakumearen askapenaren aldeko borrokarekin lotuta jarraitu zuen.

Osasunaren aldeko emakumeen sareetan parte hartzen du (bai RedCAPSen, bai Kataluniako Xarxa de Dones per la Saluten). Mujeres y Salud (MyS) aldizkariaren aholku batzordeko kidea da. Parte hartzen du Ca la Donako espazio feministan, Dones per Dones talde antimilitaristan, Xarxa (sare) Feminista de Catalunyan, eta Novembry Feministan.

 Emakumeen kanpaldia Tortosan 
1985. urtean, maiatzaren 24aren inguruan, Bakearen eta Armagabetzearen aldeko Emakumeen Nazioarteko Egunean, Dones Antimilitaristes (DOAN) taldeak antolatutako eta talde feminista askoren babesarekin, emakumeen tren bat eta armaden aurkako eta Tortosan emakumeentzako akademia militar bat eraikitzearen aurkako protesta-kanpaldi bat antolatu zituzten. Indarrez eta alaitasunez betetako mobilizazioak eragin handia izan zuen bizipenetan eta politikan, udal gobernu krisia eraginez eta PP oposiziora pasaraziz.

1987. urtean, DOAN taldearekin, Greenham Common-eko emakumeen kanpamentu bakezalean egon zen, mugimendu antimilitarista guztiarentzat oso erreferentzia garrantzitsua.

 Erreferentziak 

 Kanpo estekak 

 'La meva pell'. Ca La Donako amb Montse Cervera dokumentala. Elkarrizketa osoa - Sicom TV. Solidaritat i Comunicació.

Kategoria:Kataluniako feministak
Kategoria:Bartzelonarrak
Kategoria:Emakume ekintzaileak
Kategoria:Antimilitaristak
Kategoria:Espetxe zigorra